शेरानी आबाद में जगह-जगह लगे कचरे के ढेर
भास्कर संवाददाता | शेरानी आबाद
कस्बेमें जगह-जगह गंदगी के ढेर लगे हुए हैं। नालियां गंदे पानी से अटी पड़ी है। इस कारण नालियों का गंदा पानी सड़क पर फैल रहा है। इससे राहगीरों को खासी परेशानी का सामना करना पड़ रहा है। गर्मी के मौसम में नालियों की सफाई नहीं होने के कारण मच्छरों का जमावड़ा रहता है। इससे मलेरिया, डेंगू जैसी गंभीर बीमारियों के बढ़ने की आशंका है। कस्बे की सफाई व्यवस्था के लिए पीडब्ल्यूडी मंत्री यूनुस खान ने मुख्यमंत्री स्वच्छ ग्राम योजना के तहत ग्राम पंचायत शेरानी आबाद में स्वच्छता एवं सफाई संबंधी कार्य के लिए 25 जनवरी को 9 लाख 62 हजार रुपए की स्वीकृति दी थी। मगर आज तक कस्बे की सफाई को लेकर ग्राम पंचायत ने कोई कार्य नहीं किया। जबकि शेरानी आबाद कस्बा स्वच्छ भारत अभियान के तहत ओडीएफ घोषित है और यहां गत दिनों जनसुनवाई कार्यक्रम के दौरान मंत्री यूनुस खान एवं नागौर कलेक्टर राजन विशाल ने पंचायत को स्वच्छ बनाए रखने के लिए एवं साफ-सफाई करवाने के आदेश दिए थे। मगर कलेक्टर के आदेशों की पालना भी नहीं हो रही है। कस्बे वासियों ने तुरंत साफ सफाई की मांग की है।
शेरानी आबाद. कस्बे में फैली गंदगी से गुजरते स्कूली बच्चे।
bho_Deva kas_Deva hin_Deva hin_Deva